Exqrch/javanese-Komodo-pixelgpt huggingface dataset:
Pucuk gunung ingkang paling celak kaliyan gunung Gyachung kang inggih punika Ngozumpa Kang II, Ngozumpa Kang I, Cho Oyu, Pumori,Gunung ABI kaliyan Nirekha
Gunung punika dipunminggahi kaping satunggal kaliyan Y
Kato, K.Sakaizawa, Phasang Phutar saking èkspèdhisi jepang
Wulan ingkang saé kanggé minggahi gunung Gyachung Kang inggih punika nalika wulan April kaliyan Mèi.
Gurla Mandhata Gurla Mandhata papanipun dumunung wonten ing tlatah Nalakankar Himal
Gunung punika minangka sub Tibet Himalaya
Gunung punika manggèn wonten ing tlatah Ngari Tibet, China, Asia
Gunung punika manggèn wonten ing sacelakipun gunung Kailash
Miturut géografi gunung punika manggèn wonten ing 30,2833 Lintang dan Bujur 81,2833 (30 ° 26 '18 "N, 81 ° 17' 57" E
Gunung punika minangka gunung ingkang inggilipun urutan nomer 34, inggilipun 7.964 mèter utawi 25.243 kaki
Gunung Gural Mandhata dipunminggahni kaping pisan déning Sino saking jepang, nalika taun 1985
Miturut data ingkang inggal, tim èkspèdhisi saking Perancis ndamel KTT Gurla Mandhata èkspèdhisi.
Hilmalchuli Himalchuli inggih punika miangka gunung ingkang inggilipun urutan kaping kalih wonten ing Himal Mansiri, saperanganipn Himalaya, Nepal
Gunung punika papanipun manggèn wonten ing sisih kidulipun Manaslu, salah satunggaling saperanganipun Thousanders
Gunung punika inggilipun 7893 mèter utawi 25.896 kaki
Miturut data peakery, gunung punika urutan kapng sedoso inggilipun wonten ing Nepal
Pucuk ingkang manggèn wonten ing sacelakipun gunung Himalchuli inggih punika Chuli Himal, Baudha, Ngadi Chuli, Manaslu, Larkya Puncak, kaliyan Himal Lamjung
Miturut letak geografisipun gunung punika papanipun manggèn wonten ing 28 ° 26 '13" N, 84 ° 38' 21" E, 28.436933, 84.639096 (Dec Deg, 268777E 3147875N Zona 45 (UTM).
Kailash Gunung Kaelasa utawa Kailash sing ugi misuwur kanthi nama Kangrinboge Feng
Gunung punika minangka gunung ingkang paling inggil wonten ing sisih kilenipun Gangdise Shan+
Kawontenanipun gunung punika éndah sabnget amargi papanipun manggèn wonten ing sacelakipun Danau Manasarovar kaliyan Gurla Mandhata
Gunung punika minangka gunung ingkang suci, pramila boten dipunidinaken manawi wonten ingkang badhé minggah wonten ing gunung punika
GUnung punika dipunanggep suci kaliyan tiga agama, inggih punika Buda, Hindhu kaliyan BON
Beijing-Lhasa Kathmandu-Lhatze Kathmandu-Saga Bishkek-Kashgar Beijing-Urumqi-Kashgar Almaty-Urumqi-Kashgar New Dehli-Darchula saking Xinjiang mlampah tumuju Kashgar-Shiquanhe-Kailash saking Northern Route Tengah Tibet (Lhasa utawi Lhatze)-Tsochen-Shiquanhe-Kailash saking Southern Route Tengah Tibet (Lhasa atau Lhatze)-Saga-Kailash sakig India / Nepal Border New Dehli-Purang / Burang-Kailash
Candhi Kidhal Candhi Kidal yaiku candhi Hindhu paninggalanè wangsa Singasari
Candhi Kidal dumunung ing Désa Rejokidal, Kacamatan Tumpang, udakara 20 km sisih wétan kutha Malang
Candhi Kidal tinemu dening wong Walanda ing taun 1925
Iki kabukti kanthi kasimpené arca Siwa kang kuduné ana ing Candhi Kidal nanging arca iki kasimpen ing Royal Tripical Institute Amsterdam
Candhi Kidal bisa diarani candhi pamujan kang tuwa dhéwé ing Jawa Wétan, amarga ing papréntahan Airlangga (11-12 M) yaiku saka Karajan Kahuripan lan ratu-ratu Karajan Kadhiri (12-13 M) namung ninggal Candhi Belahan lan Candhi Jalatunda minangka petirtaan utawa padusan
Candhi Kidal diyasa taun 1248 M, sawisé upacara ngubur "Cradha" kanggo Raja Anusapati minangka ratu Karajan Singosari
Ancas saka pangyasa candhi iki yaiku kanggo ndharmakaké Raja Anusapati, supaya bisa olèh kamulyan minangka Syiwa Mahadewa
Amarga diyasa nalika jaman "transisi" saka jaman emas papréntahan kraton-kraton Jawa Tengah tumuju kraton-kraton Jawa Wétan, ing Candhi Kidal tinemu corak yasan kang ngatonaké gabungan antarané corak candhi Jawa Tengah lan candhi Jawa Wétan
Sabagéyan nimpuna ngarani Candhi Kidal dadi "prototipe" saka candhi ing laladan Jawa Wetanan
Sawisé dipugar taun 1986 nganti taun 1990, ukuran Candhi Kidal dawané 10,8 m, ambané 8,36 m, lan dhuwuré 12,26 m
Déné dhuwur asliné udakara 17 mèter
Kabèh yasan candhi kagawé saka watu andesit kanthi "dimènsiné geometris vertikal"
Ing saubengé latar candhi ana susunan watu kang fungsiné kanggo pager
Awak candhi ngadeg ing sadhuwuré batur (sikil candhi) kang dhuwuré 2 m
Kanggo tekan selasar ing jubin sikil candhi, digawé undhak-undhakan watu ing ngarep lawang
Sing narik kawigatèn ya iku undhak-undhakan mau digawé tipis-tipis saéngga saka adoh katon ora kaya undhak-undhakan kang sabeneré
Undhak-undhakan watu iki uga dijangkepi pipi andha kang dhapuré ukel kaya ing candhi-candhi liyané
Nanging, ing sisih kiwa-tengen undhak-undhakan kang sapisan ana "badug", ya iku témbok cendhèk kang dhapuré siku lan nutupi sisih pinggir lan sapérangan sisih ngarep sikil undhak-undhakan
Badug iki kang dadi ciri kas Candhi Kidal amarga ora ana ing candhi-candhi liyané
Lawang candhi mandhep ngulon, dijangkepi "bilik" kanthi rerenggan kalamakara (sirah Kala) ing dhuwuré
Hiasan sirah Kala iku katon medèni amarga mripate mendelik, lambéné kabukak sarta taring gedhé lan mbengkok
Ing pojok kiwa lan tengen ana driji tangan kang mudra (sikap ngancem), saéngga sampurna banget kanggo sesawangan makluk sereng kang njaga yasan suci candhi
Ing pérangan sikil candhi minangka "bujursangkar" kang katon rada dhuwur mawa undhak-undhakan cilik-cilik
Ukuran awak candhi luwih cilik tinimbang amba sikil sarta payon candhi, saéngga katon ramping
Ing pérangan sikil lan awak candhi ana rerenggan medalion
Ing payon candhi ana telung pérangan mawa pérangan paling dhuwur nduwé lumah kang amba tanpa rerenggan kaya ta stupa
Saben lapisan disisakaké ruwang kang rada amba kanggo rerenggan
Miturut carita, ing wiwitan nggawé yasan candhi, saben pojok lapisan payon candhi diwènèhi berlian cilik
Ana telung relief Garuda ing candhi Kidal, kang sapisan yaiku Garuda kang nggéndhong ula gedhé kang gunggungé ana telu.
Relief kapindho nggambaraké Garuda kanthi kendhi ing dhuwur sirahé lan relief kang katelu ya iku Garuda kang nyangga wong wadon
Ing antarané telung relief mau, relief kapindho kang paling apik lan isih wutuh nganti saiki
Ing kasusastran Jawa Kuno, ana mitos kang kawentar ing bebrayan, yaiku mitos Garudheya
Sawijiné garuda bisa kasil mbébasaké ibuné saka dunya batur tukon kanthi tebusan banyu suci amerta (banyu panguripan)
Relief mitos Garudheya iki digawé kanggo ngganepi weling Anusapati kang kepèngin ngruwat Kèn Dèdès, ibu kang banget ditresnani
Mitos iki jangkep kababar ing relief saubengé sikil Candhi Kidal
Kanggo maca rélièf kudu nganggo "tèhnik" "prasawiya" (nglawan arah pandom jam), diwiwiti saka sisih kidul
Kacarita, ana sawijiné resi arané Resi Kasyapa kang nduwé garwa loro ya iku Kadru lan Winata
Satemené Kadru iku seduluran karo Winata nanging kekaroné asring padu amarga rebutan éntuk kawigatèn saka Resi Kasyapa
Kekaroné padha prihatin amarga wis suwé durung bisa nduwé anak
Sawijining dina, Dewi Winata katekan déwa lan déwa mènèhi endhog marang Dewi Winata
Déwa iku banjur weling supaya Dewi Winata njaga endhog iku apik-apik nganti tekan wayahé netes lan ngrumati makluk kang netes saka endhog iku
Dewi Winata banjur nyimpen endhog mau ing panggonan kang primpen
Wayah iku uga, Dewi Kadru ngalami kadadéan kang padha
Nganti tekan wayahé netes, endhog kang disimpen Kadru metu ula gunggungé telu, déné endhog kang disimpen Winata metu manuk kang gunggungé mungé siji
Kadru lan Winata ngrumati anak-anak iku nganti padha gedhé
Manuk mau dadi garuda kang dijenengi Garudheya, déné anak-anaké Kadru tuwuh dadi naga
Kadru iku sifaté kesèt lan wis krasa kesel ngrumati anak-anaké kang mbeling-mbeling amarga asring mumpet ing bulak-bulak
Mula, tuwuh niyat ala ing atiné Kadru supaya bisa masrahaké anak-anaké marang Winata
Winata diajak totohan déning Kadru
Nanging, Kadru tumindak urik, saéngga Kadru kang menang lan Winata kudu gelem ngrumati anak-anaké Kadru saben dina
Sabanjure Winata njaluk tulung marang Garuda supaya ngewangi dhèwèké ngrumati anak-anaké
Nalika wis gedhé Garudheya takon marang ibuné, Dèwi Winata, kénging ngapa kok dhèwèké lan ibuné kudu ngrumati sadulur kuwaloné
Déné Kadru malah ora tau ngrumati anak-anaké iku
Sawisé dicaritani déning ibuné, Garudheya ngerti sujarahé
Mula banjur nggolèk cara supaya ibuné bisa ucul saka kasangsaran iku
Lan cara supaya bisa nulungi ibuné ya iku kanthi nggawa "banyu suci amerta" kang kasimpen ing kahyangan lan dijaga para déwa
Banyu iku asalé saka "sagara susu".
Garudheya nyaguhi lan mangkat menyang kahyangan sawisé èntuk idin saka Winata
Para déwa mesthi ora mènèhi idin marang Garudheya njupuk banyu amerta iku saéngga kadadèn perang antarané Garudheya lan para déwa
Nanging, Garudheya bisa ngasoraké para déwa
Mula Bathara Wisnu mèlu cawé-cawé nglawan Garudheya
Garudheya bisa dikalahaké déning Bathara Wisnu
Nanging, sawisé Bathara Wisnu ngerti ancasé Garudheya nggolèk banyu amerta kanggo nulungi ibuné Wisnu ngidinké Garudheya nyilih banyu amerta iku kanggo ngeculaké ibuné nanging saraté Garudheya kudu gelem dadi tunggangané
Saka iku Garuda dadi tunggangané Bathara Wisnu kaya kang katon ing patung-patung Wisnu lumrahé
Kanthi banyu amerta iku akhiré Garudheya bisa ngeculaké Winata saka kasangsaran
Ing saubengé candhi ana sisa-sisa pondhasi saka sawijining témbok mubeng kang wis kasil didhudhuk manèh minangka kasil pamugaran taun 1990-an
Ana andha lumebu menyang komplèks candhi ing sisih kulon liwat témbok mau nanging angèl dipesthèkaké apa pancèn kaya ngono asliné
Yèn didelok saka lemah saubengé karo dhataran komplèks candhi, katon candhi komplèks Kidal rada menjero watara 1 mèter saka lumah saiki iki
Apa dhataran candhi minangka lumah lemah sabeneré amarga bencana alam kaya ta banjir utawa gunung mbledhos ora bisa dingertèni tenanan
Dideleng saka umuré, Candhi Kidal minangka candhi tuwa dhéwé ing antarané candhi-candhi periodhe sawisé Jawa Tengah (abad kaping 5-10 M)
Perkara iki amarga periodhe Mpu Sindok (abad X M), Airlangga (abad XII M) sadurungé ora ninggal candhi, kajaba Candhi Belahan lan Jolotundo kang sabeneré dudu candhi nanging petirtaan
Sabeneré ana candhi kang luwih tuwa ya iku Candhi Kagenengan kang miturut versi Kitab Nagarakertagama dadi papan di-dhramakaké Kèn Arok
Nanging, candhi iki ora tau tinemu.
Kamet Kamet inggih punika gunung ingkang inggilipun urtan nomer kalih wonten ing Garhwal, wingkingipun Nanda Devi
Gunung punika kaping pisan dipunminggahi nalika taun 1931, nanging sampun dipunbudidayakaken minggah gunung punika nalika taun 1855
Gunung punika inggilipun 7.756 mèter utawi 25.447 kaki
Wulan ingkang saé kanggé minggahi gunung Kamet inggih punika wulan Juli, Agustus, kaliyan September
Gunung kamet dipunminggahi kaping satunggal kaliyan Frank Smythe, Eric Shipton, RL Holdsworth, kaliyan Lewa Sherpa.
Laila Peak (Rupal Valley) Laila Peak (Rupal Valley)) inggih punika salah satunggaling nama gunung ingkang inggilipun 5971 mèter utawi 19.590 kaki
Sisih leripun wonten Glacier Rupal, sisih wetanipun wonten pucuking Rupal ingkang inggilipun 5.642 mèter
Wonten ing sacelakipun Glacier Rupal, wonten Nanga Parbat ingkang inggilipun 8.126 mèter utawi 26.660 kaki.
Machhapuchhre Machapuchare utawi Machhapuchhre (माछापुछ्रे) Lit
"Ikan Tail" wonten ing basa Inggrisipun
Manawi basa nepalipun Machha (Fish) + Puchhre (Tail) inggih punika "ikan tail
Machapuchare inggih punika gunung ingkang wonten ing Annapurna Himal ingkang wonten ing sisih leripun Nepal
Papan punika diunkurmati kaliyan warga sakiwa tengenipun, amargi gunung punika dipunanggep suci
Pramila gunung punika boten pareng dipunminggahi
Budidaya paminggahanipun naté dipunlaksanakaken nalika taun 1957 déning tim saking Inggris ingkang dipunpandegani denng Jimmy Roberts
nanging boten saged dumugi nginggil
Gunung Machhapuchhre sapunika boten angsal dipunminggahi.
Universitas Al Amin Universitas Al Amin (disingkat UNAMIN) ya iku salah siji perguruan tinggi swasta ing Sorong, Papua Kulon
UNAMIN dunungé ana ing Jalan Pendidikan No.27 Remu Utara, Sorong
Candhi Brahu Candhi Brahu ya iku candhi kang ana ing ing kawasan situs arkèologi Trowulan, manten kutha krajan Majapahit
Lokasi persisé ana ing Dhukuh Jambu Ménté, Désa Bejijong, Kacamatan Trowulan, utawa sakiwa-tengené 2 kilométer dalan gedhé Mojokerto—Jombang
Tepat é ing ngarep kantor Suaka Peninggalan Sajarah dan Purbakala Jawa Timur kang letaké ing dalan gedhé Mojokerto-Jombang ana dalan melbu menyang arah lor kang ora amba nanging wus diaspal
Candhi Brahu ana ing sisih tengen dalan iku
Candhi Brahu dibangun kanthi kontruksi bata, madhep arah kulon lan dhowoné sakiwa-tengené 22,5 m, kanthi amba 18 m, lan dhuwur 20 méter
Candhi Brahu ya iku Candhi tilas jaman karajan Majapahit kang digawé saka bata merah lan perekat siji lan liyané, kanthi sistem gosok, sapérangan awak Candhi Brahu ya iku susunan bata baru kang dipugar jaman papréntahan Walanda, lan ukuran yasan Candhi dhuwur 25,7 m, lan amba 20,70 m lan dibangun jaman Raja Mpu Sindok ing taun 939M
Miturut dénah Candhi Brahu duwé rukuran 10 x 10,50 m, lan dhuwur 9,6 m ing ruang jero ana bilik ukuran 4 x 4 m, ing sakeliling Candhi ditemuaké sisa-sisa arang, banjur dianalisa déning Pusat Penelitian Badan Tenaga Atom Nasional (BATAN) Yogyakarta, hasilé nunjukaké pertanggalan radio carbon arang Candhi Brahu, ngedek taun 1410 nganti taun 1646.
Vincent Ryan Rompies Vincent Ryan Rompies (miyos ing Jakarta, 29 Maret 1980; yuswa 32 taun) ya iku mantan "bassis" saking "grup band" Clubeighties
Sapunika piyambakipun dados paraga filem, penyiar radio, komèdian lan pambiwara ing TV Indonesia sarta dados "bassis" ing band The Cash
Piyambakipun miwiti karier ing "entertaimen" mawi grup band Clubeighties
Sanese iku Vincent uga naté dados panatacara ing adicara-adicara ing TV lan Radio kados MTV Bujang, Radio Humor 77 FM, Gocek Ramadhan sesarengan kaliyan Desta
Vincent uga naté dados panatacara "Etis Gak Etis" sareng kaliyan sadaya grup band Clubeighties
Piyambakipun dados paraga filem ing filem "Mendadak Dangdut" mawi Gerry pacanganipun Yulia kang diparagakake déning Kinaryosih, sanajan paraganipun boten paraga baku
Sapunika, Vincent taksih dados panatacara "Indonesia's Got Talent" ing Indosiar
Sareng kaliyan Tora Sudiro lan Desta, Vincent ndamel grup band kang diwastani The Cash lan sampun medalaken tembang kang irah-irahanipun "Diet"
Vincent uga dados panatacara kuis ing salah sijining kusi kang dipunsiaraken déning ANTV.
Masjid An-Nur Batu Merah Masjid An-Nur yaiku siji masjid kang ana ing Désa Batu Merah, Kacamatan Sirimau, Kutha Ambon, provinsi Maluku
Masjid ini diadegaké ing taun 1575 Masèhi déning Ibrahim Safari Hatala
Wiyar masjid wiwité yaiku 10 x 15 mèter kanthi kang prasaja lan kubah kang dhapuré krucut kanthi payon saka godhong rumbai kanthi lanté pasir putih.
Deftones Deftones ya iku sawijining grup musik saka nagari musik Amérikah Sarékat ingkang didamel rikala taun 1988
Grup musik iki didamel tiyang 6, ya iku Chino Moreno, Stephen Carpenter, Chi Cheng, Frank Delgado, Abe Cunningham lan Sergio Vega.Album kapisane ya iku judhulé "Adrenaline" dirilis nalika taun 1995
Chi Ceng punika wonten kadadéan kacilakaan nalika nitih mobil, sapunika piyambake sampun sèda surya 2013
Deftones uga dhamél panghargyaan kanggo Chi Cheng wujud yayasan amal bhakti kanggo tiyang-tiyang gérah kang botén gadhah arta kanggo mèrtamba
Nalika Taun 1988 kanthi 1993
Stephen Carpenter nalika miwiti umur 15 taun, piyambake tabrakan nalika dolanan skateboard
Banjur supir ingkang nabrak iku maringi arta kanggo ganti rugi kacilakaan
Nanging, kalih Carpenter dinggo tumbas piranti-piranti musik, kaya ta Gitar land Sound
Nalika nganggo kursi roda (nalika sabanjuré tabrakan), Carpenter miwiti latihan main gitar
Chino Moreno, Stephen Carpenter, lan Abe Cunningham iku uga rencang nalika dolanan skateboard lan kanca sekolah ing kutha Sacramento
Banjur Deftones miwiti rekaman ing sajeroning garasi griyane Stephen Carpenter
Nalika iku, Chi Cheng lumebu, banjur ditawari rékaman swara bass ing album pèndhek saka Deftones
Asma band Deftones iku diwiwiti saka pirembagan karo Carpenter
Def ya iku pocapan ingkang racaké dianggo lan didamel kaliyan penyanyi-penyanyi Hip-Hop kaya ta Publik Enemy, Ludacris, lan LL Cool J
Banjur Tones iku saka asma band-band nalika taun 1950
Adrenaline iku album kapisan saka Deftones
Manawa album iki boten cekap laris, nanging ana salah sawijining lagu ingkang dadi sountrack filem
Album iki uga kuat ing panghargyaan namung 21 minggu ing Billboard Heatseekers
Nalika iku namung paling inggil nomer 23
Chi Ceng, basis saka band Deftones, iku kedadeyan kacilakaan mobil nalika ing kutha Santa Clara, California
Nalika iku labuhe 4 November 2008.
Traktat Svalbard Traktat ngengingi Spitsbergen, utawi dipunsebat ugi Traktat Svalbard, inggih punika prajanjén ingkang ngakoni kedaulatan Nurwègen dhateng kepulauan Spitsbergen (sapunika dipunsebat Svalbard)
Kedaulatan punika taksih ngalami watesan, lan boten sadaya hukum Nurwègen berlaku
Traktat punika mendemiliterisasikake Svalbard
Sedaya ingkang tapak asta ugi pikantuk hak ingkang sami kanggé nindakaké kagiyatan komersial (ingkang utami penambangan batu bara) ing kapuloanpunika
Prajanjen punika dipuntapak asta ing surya 9 Fèbruari 1920 déning Amérikah Sarékat, Dhènemarken, Perancis, Italia, Jepang, Walanda, Nurwègen, Swèdhen, lan Britania Raya (ugi dominion Irlandia, Kanadha, Australia, India, Afrika Selatan, lan Selandia Baru)
Wonten pinten-pinten nagari ingkang tapak astanipun pinten taun sasampunipun traktat dipun-ginakaken
Uni Soviet tapak astanipun ing taun 1924, sawatawis Jerman lan Cina ing taun 1925
Sapunika wonten langkung saking 40 ingkang tapak asta
Traktat punika ngatur minangka:
Perahu Kertas Perahu Kertas iku siji novèl
Novèl iki siji novèl gawènan Dèwi Lestari sing awalé tinulis taun 1996 lan dirapèkaké taun 2007
Novèl iki wis luwih dhisik linansir ing vèrsi digital (WAP) April 2008, lan saiki diterbitakè saka kerja sama antarané Truedee Books lan Bentang Pustaka.
Dandang Dandang utawi langseng inggih punika salah satunggaling piranti masak ingkang kalebet tradhisional wonten ing Indonésia
Dandang utawi langseng punika kathah kapanggih wonten kampung-kampung ingkang anggènipun masak taksih ngginakaken tungku utawi pawon
Bahan kanggé damel piranti masak punika inggih campuran antawisipun tembaga kaliyan kuningan
Awit saking campuran punika karakter barang boten nempel magnèt, gadhah bobot, gadhah warni abang radi coklat
Dandang utawi langseng punika wujudipun kados panci ageng nanging wujudipun cekung boten kados tabung
Piranti punika saged kaginanaken kanggé nggodog toya, saha saged kanggé masak utawi adang sega.
Mendadak Dangdut Mendadak Dangdut inggih punika filem Indonesia taun 2006 ingkang dipunsutradarani Rudi Sujarwo lan ingkang dados paraga baku inggih punika Titi Kamal, Kinaryosih lan Dwi Sasono
Skenarionipun dipunserat déning Monty Tiwa
Film punika nyariosaken babagan lampahe "penyanyi alternative rock" kang namanipun Petris (Titi Kamal) kang amarga satunggal kadadéan, ujug-ujug nggantos karier piyambakipun dados penyanyi dangdut
Prosès shooting "Mendadak Dangdut" namung mbetahaken wekdal pitung dinten
Dipundamel Sinemart, filem punika sampun diputer ing biyoskup wiwit 10 Agustus 2006
Sountrack filem punika kang irah-irahanipun "Jablay" dipuntembangaken piyambak déning Titi Kamal lan naté dados tembang kang misuwur sarta kathah tiyang kang remen
"Mendadak Dangdut" punika filem kang sukses
Sampun ditingali lwis saking 1,5 yuta penonton ing Indonesia lan pikantuk penghargaan kang kathah
Petris (Titi Kamal) punika penyanyi kang aliranipun pop-rock
Piyambakipun gadhah sipat kang kirang saé, gampil duka, egois
Petris gadhah sadulur wadon kang namanipun Yulia (Kinaryosih), piyambakipun kang dados menejeripun Petris
Wonten ing sawijining dinten,rampung saking wawancara piyambakipun konangan wonten ing mobilipun wonten narkoba kang aslinipun gadhahane Gerry (Vincent) pacangane Yulia
Banjur sadulur kaloron punika dicepeng lan ditahan
Amerga ajrih bakal diuku, mati, Yulia ngajak adikipun lumayu rikala arep digawa ing Kantor Pulisi
Sawisé oyak-oyakan, kaloron nyasar ing perkampungan
Ora sengaja krungu reng-rengan antawisiun tiyang kang gadhag organ orkes dangdut, Rizal kaliyan penyanyine Vetty Manis Madu
Jebul, Vetty kepengen medal lan ninggalaken grup gadhahane Rizal punika
Banjur Yulia kepikiran supaya Petris purun nggenteni Vetty mawi penyanyi dangdut
Saliyané kedah purun njoget, Petris uga kedah ngadepi bocah cilik kang pikirane mesum, Mamat kang kerep nggoda piyambakipun, ditambaho pulisi kang taksih madosi piyambakipun lan Yulia.
L'Être et le Néant L’Être et le Néant ("Kaanan lan Kasuwungan" utawa "Kaanan lan Kaanan Ora Ana") iku buku tulisan ésai falsafi karangané filsuf Prancis Jean Paul Sartre
Buku iki ngenangi ngèlmu ontologi fénoménologis lan wujud usaha Sartre sing kapisan kanggo mbabar faham métafisika èksistènsialis
Buku iki kawedar ing taun 1947 lan cekaké buku iki nyoba nrangaké genéya manungsa iku ana (= èksis)
Buku iki kawangun saka patang pérangan
Pérangan pisan nrangaké probléma kasuwungan ora angka ora-anan
Pérangan kapindho nrangaké kaanan manungsa lan pangalaman kasadaran manungsa
Pérangan kaping telu iku ngenani gegayutan manungsa marang wong liyané lan pérangan kaping papat utawa pungkasan nrangaké masalah ètik nalika wong tumindhak
Salah sawijining konsèp Sartre sing wigati dhéwé iku prakara èksistènsi (= kaanan) sing ndhisiki èsènsi (= arti, teges)
Prabédan falsafi antara èksistènsi lan èsènsi iku maksudé manawa ana sawijining barang sing èksis lan barang iku èsènsiné apa
Tuladhané: ing ngalam donya ana pang lan godhong
Saliyané iku ana sawijining èsènsi uwit
Mula uwit bisa dideleng lan ora namung pang lan godhong waé
Tésisé Sartre iku dadi manawa èksistènsi iku ndhisiki èsènsi
Èsènsi namung bisa ana manawa ana sing èksis dhisik
Perkara uwit, èksistènsi lan èsènsi iku manunggal
Pang lan godhong iku padha karo apa sing diarani uwit
Sing wigati iku manawa prabédan iki ana tumrap ing manungsa
Kasadarané manungsa iku mènèhi kamungkinan kanggo nentokaké apa iku èsènsiné manungsa
Kasadaran iku, amarga prinsipé bébas, bisa nentokaké mangsa ngarepé dhéwé lan mulané ora bakal padha karo èksistènsiné.
Pulo Bokor Pulo Bokor inggih punika pulo ingkang kalebet ing gugusan KapuloanSeribu ingkang mawi administratif kalebet ing wewengkon Kabupatèn Administratif KapuloanSeribu provinsi DKI Jakarta wewengkon punika sampun katetepaken dados laladan Konservasi wiwit taun 1931 kanthi Surat Dudutan Gubernur Jenderal Hindia Walanda Nomor: 6 tanggal 15 November 1931 (staadblad 683) jinis-jinis wit-wit pasisir kados ta Kepuh, Ketapang, Asam kaliyan Mlinjo
Cagar Alam ingkang wonten ing Pulo Bokor kanthi jembar 18 Ha minangka salah satunggaling pulo ing lepas pasisir lèr Jakarta ingkang minangka péranganing gugusan kapuloanseribu
Pulo punika kawentar amargi keunikan vegetasinipun, inggih punika alas pasisir kanthi wit-witan ingkang ageng, dipuntetepaken minangka Cagar Alam kanthi Surat Dudutan Gouverneur General Hindia Walanda No
6 nalika tanggal 16 Novèmber 1931 ing Jakarta
Cagar alam punika dumunung ing lepas pasisir sisih barat laut kutha Jakarta utawi kirang langkung 3,5 mil laut saking Pulo Rambut utawi antawis 45 menit manawi dipunlaju migunakaken perahu motor
Kanthi géografis, kawasan cagar alam punika wonten ing posisi 106˚41' bujur timur lan 5˚57' lintang selatan
Miturut administrasi pamaréntahan, kawasan punika kalebet ing wewengkon kalurahan Pulo Untung Jawa, Kecamatang KapuloanSeribu, Kotamadya Jakarta Utara
Maneka jinis hayati Cagar Alam Pulo Bokor minangka Pulo karang, nanging boten wonten daratan payau kados déné pulo rambut
Sedaya kawasan Pulo Bokor dipuntutupi déning vegetasi kanthi manéka jinis tipe vegetasi alas pasisir lan vegetasi alas dataran cendhèk
Maneka jinis kéwan ingkang saged kapanggihaken wonten ing pulo bokor inggih punika dara laut (Ducula bicolor), Burung Air (Fregata Ariel), lan kepodang (Oriolus chinensis)
Ing pulo bokor punika ugi saged kapanggihaken Kera buntut panjang (Macaca fascicularis) ingkang minangka jinis introduksi
Kera punika dipunintroduksikaken ing cagar alam pulo bokor ing taun 1975 kanthi cacah 20, nanging ing taun 1976 cacahipun kantun 4 kera
Salajengipun kera punika saged nambah malih dados 6nalika taun 1997
Sarana ugi prasarana ingkang wonten ing pulo bokor punika inggih kalih pos ingkang saged dipun-ginakaken dados papan panginepan tumrap para pangunjung ingkang badhé ngawontenaken panaliten ing cagar alam punika.